Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 337/12/5502	Čadca, 23.8.2012
EEČ : 2-37-160-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Čadca
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
     že ako otec XXXXX, nar. XXXXX, ktorý bol v čase skutku v ústavnej starostlivosti v Reedukačnom centre, Zámok č. 1, XXXXX, si úmyselne riadne neplnil svoju vyživovaciu povinnosť, k vyživovacej povinnosti bol zaviazaný právoplatným rozsudkom Okresného súdu v Čadci pod sp. zn. 14P 169/2009 zo dňa 25.11.2009 a to prispievať mesačne vo výške 30% životného minima na výživnom, ktoré mal platiť vždy do 15. dňa v mesiaci vopred na účet Reedukačného centra,  neplatil výživné v dobe od  12.10.2009 do 30.06.2011, okrem niekoľkých uhradených splátok, čím za uvedené obdobie  na výživnom dlhoval  145,26 €.

lebo zanikla trestnosť činu
Odôvodnenie:
     Uznesením povereného policajta OO PZ XXXXX pod ČVS:ORP-397/OO-CA-2012 zo dňa 04.04.2012 bolo podľa §  199 ods. 1 Tr. por.  začaté trestné stíhanie a súčasne podľa § 206 ods. 1 Tr. por., vznesené obvinenie XXXXX,   pre prečin zanedbania povinnej výživy podľa § 207 odsek 1 Trestného zákona, na tom skutkovom základe, ako je uvedené vo výrokovej časti uznesenia. 

      Dňa 22.08.2012 predložil poverený policajt  PZ spisový materiál s návrhom na zastavenie trestného stíhania, pričom svoj návrh odôvodnil tým, že obvinený výživné v plnej výške uhradil, čím využil ustanovenie §  86  písm. a) Tr. zák. 

     Preskúmaním spisového materiálu bolo zistené, že návrh povereného policajta je dôvodný.

     Podľa záznamu zo dňa 16.08.2012, pracovníčka Reedukačného centra, XXXXX uviedla, že XXXXX dňa 26.06.2012 uhradil na ich účet sumu 145,26,- €,  čím bolo výživné v plnej výške uhradené.

    Do spisu bola zabezpečená kópia výpisu z poštových poukazov Slovenskej pošty .a.s., z ktorej vyplýva, že XXXXX dňa 26.06.2012 uhradil na účet Reedukačného centra sumu 145,26€.  

     Prečinu zanedbania povinnej výživy podľa § 207 odsek 1 Trestného zákona, sa  dopustí ten, kto najmenej tri mesiace v období dvoch rokov neplní, čo  aj z nedbanlivosti, povinnosť vyživovať alebo zaopatrovať iného.

     Podľa §  86 písm. a) Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo  nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

      Podľa ustanovenia § 215 odsek 1 písmeno h) Trestného  poriadku prokurátor zastaví trestné stíhanie, ak zanikla trestnosť činu. 

     Vzhľadom k tomu, že obvinený  využil ustanovenie § 86 písm. a) Trestného zákona a zameškané  výživné v plnej výške uhradil, rozhodol som preto tak, ako je vo výroku tohto uznesenia uvedené a trestné stíhanie obvineného XXXXX som v zmysle § 215 odsek 1 písmeno h) Trestného poriadku   zastavil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Kováč
prokurátor